*LĒMUMA PROJEKTS*

**Par saistošo noteikumu Nr. \_\_/2023 “Par Alūksnes novada pašvaldības aģentūras “SPODRA”” maksas pakalpojumiem un to cenrādi” izdošanu**

 Pamatojoties uz Pašvaldību likuma 10. panta pirmās daļas 21. punktu un 44. panta otro daļu, Publisko aģentūru likuma 2. panta otro daļu, 17. panta otro un ceturto daļu,

 Izdot saistošos noteikumus Nr. \_\_/2023 “Par Alūksnes novada pašvaldības aģentūras “SPODRA” maksas pakalpojumiem un to cenrādi”.

*SAISTOŠO NOTEIKUMU PROJEKTS*

**SAISTOŠIE NOTEIKUMI Nr.\_\_/2023**

**Par Alūksnes novada pašvaldības aģentūras “SPODRA” maksas pakalpojumiem un to cenrādi**

*Izdoti saskaņā ar*

*Pašvaldību likuma*

*10. panta pirmās daļas 21. punktu,*

*44. panta otro daļu,*

*Publisko aģentūru likuma 2. panta otro daļu,*

*17. panta otro un ceturto daļu*

1. Saistošie noteikumi nosaka Alūksnes novada pašvaldības aģentūras “SPODRA”, turpmāk – Aģentūra, sniegtos maksas pakalpojumus, to cenrādi, maksāšanas kārtību.
2. Aģentūra sniedz maksas pakalpojumus saskaņā ar cenrādi (pielikums):
	1. cenrāža 1.–3., 14.–16., 20.-25.punktos noteiktos pakalpojumus – Alūksnes novada teritorijā,
	2. cenrāža 1.–28. punktos noteiktos pakalpojumus – Alūksnes pilsētas teritorijā.
3. Aprēķinot samaksu par Aģentūras sniegto pakalpojumu, ņem vērā cenrādī norādīto mērvienību un norēķinos papildus aprēķina pievienotās vērtības nodokli normatīvajos aktos paredzētajā kārtībā un apmērā.
4. Samaksu par sniegtajiem maksas pakalpojumiem Aģentūra saņem skaidras vai bezskaidras naudas norēķinu veidā:
	1. cenrāža 1.-10., 14.-16. un 20., 21. punktos noteiktajos gadījumos – pēc pakalpojuma saņemšanas, ievērojot rēķinā norādīto samaksas termiņu,
	2. cenrāža 11.-13., 17.–19. un 22.-27. punktos noteiktajos gadījumos – pirms pakalpojuma sniegšanas.
5. Maksa par pakalpojumiem tiek ieskaitīta Alūksnes novada pašvaldības budžetā un izlietota Aģentūras darbības nodrošināšanai.
6. Atzīt par spēku zaudējušiem Alūksnes novada domes 2021. gada 23. septembra saistošos noteikumus Nr. 27/2021 “Par pašvaldības aģentūras “SPODRA” sniegtajiem maksas pakalpojumiem”.

Pielikums

Alūksnes novada pašvaldības domes 2023.gada \_\_\_\_\_\_\_\_

saistošajiem noteikumiem Nr.\_\_/2023

“Par Alūksnes novada pašvaldības aģentūras

“SPODRA” maksas pakalpojumiem un to cenrādi”

**Alūksnes novada pašvaldības aģentūras “SPODRA”**

 **sniegto maksas pakalpojumu cenrādis**

|  |  |  |  |
| --- | --- | --- | --- |
| Nr.p.k. | Pakalpojuma nosaukums | Mērvienība | Cena bez PVN (EUR) |
| 1.  | Kravas automašīnas MAN 8.163 ar kravas kasti pakalpojums | 1 stunda | 43,65 EUR |
| 2. | Kravas automašīnas VW LT46 - pakalpojums | 1 stunda | 35,50 EUR |
| 3. | Vieglās automašīnas VW TRANSPORTER ar kravas kasti pakalpojums | 1 stunda | 24,33 EUR |
| 4. | Traktora KIOTI DK 451C (ar sniega lāpstu) pakalpojums | 1 stunda | 21,73 EUR |
| 5. | Traktora AVANT 750 (ar sniega lāpstu) pakalpojums | 1 stunda | 29,55 EUR |
| 6. | Traktora AVANT 750 (ar sniega kausu) pakalpojums | 1 stunda | 40,43 EUR |
| 7. | Komunālās mašīnas RASCO HOLDER MUVO (ar slotu un savācējkasti) pakalpojums | 1 stunda | 58,75 EUR |
| 8. | Zālienu pļaušanas pakalpojums ar universālo pašgājējmašīnu KUBOTA G23-2HD (ar savācējkasti)  | 100 m 2 | 1,02 EUR |
| 9. | Mazu kombinētu zālienu ar stumjamo pļaujmašīnu pļaušanas pakalpojums | 100 m 2 | 2,32 EUR |
| 10. | Zāles un sīku krūmu nelīdzenās vietās ar krūmgriezi – trimmeri pļaušanas pakalpojums | 100 m 2 | 2,55 EUR |
| 11. | Muižas parka teritorijas (pie Alūksnes novada muzeja) 1200 m2 platībā sakopšanas pakalpojums pirms un pēc kāzu, kristību un citiem pasākumiem  | 1200 m 2 | 61,14 EUR |
| 12. | Muižas parka teritorijas (pie Aleksandra paviljona) 700 m2 platībā sakopšanas pakalpojums pirms un pēc kāzu, kristību un citiem pasākumiem  | 700 m 2 | 35,67 EUR |
| 13. | Tempļakalna mežaparka teritorijas (pie 101 pakāpiena) 200 m2 platībā sakopšanas pakalpojums pirms un pēc kāzu, kristību un citiem pasākumiem  | 200 m 2 | 10,19 EUR |
| 14. | Dažādas cietības koku zāģēšanas un vainaga veidošanas (divi darbinieki - arborists un uzkopšanas darbu meistars) pakalpojums | 1 stunda | 26,40 EUR |
| 15. | Ilggadīgo dekoratīvo kokaugu stādījumu apgriešanas vai formēšanas (ar dzīvžoga šķērēm) pakalpojums | 1 stunda | 13,89 EUR |
| 16. | Celmu frēzēšanas (viens darbinieks) pakalpojums | 1 stunda | 12,87 EUR |
| 17. | Kapsētas pārziņa pakalpojumi Alūksnes Lielajos un Mazajos kapos | 1 apbedījums | 48,66 EUR |
| 18. | Kapličas ēkas sagatavošanas pakalpojums bēru ceremonijai (apbedīšanas dienā)  | 1 reize | 8,68 EUR |
| 19. | Zvanītāja pakalpojumi kapličā | 20 minūtes | 3,69 EUR |
| 20 | Maksa par zaļo un dārza atkritumu (zaru) ievešanu un pārstrādi “Iztekās”, Alsviķu pagastā, Alūksnes novadā | 1 tonna | 31,08 EUR |
| 21. | Maksa par zaļo un dārza atkritumu (lapu) ievešanu un pārstrādi “Iztekās”, Alsviķu pagastā, Alūksnes novadā | 1 tonna | 14,53 EUR |
| 22. | Maksa par teritorijas izmantošanu Sporta un atpūtas centra “Mežinieki” sporta trasē sniega apstākļos viena diena\*1 | 1diena | 301,33 EUR |
| 23. | Maksa par teritorijas izmantošanu Sporta un atpūtas centra “Mežinieki” sporta trasē bezsniega apstākļos viena diena\*2 | 1 diena | 276,50 EUR |
| 24. | Maksa par teritorijas izmantošanu Sporta un atpūtas centra “Mežinieki” biatlona šautuvē sniega apstākļos viena stunda\*3  | 1 stunda | 32,07 EUR |
| 25. | Maksa par teritorijas izmantošanu Sporta un atpūtas centra “Mežinieki” biatlona šautuvē bezsniega apstākļos viena stunda\*4 | 1 stunda | 17,30 EUR |
| 26. | Maksa par visas Alūksnes Pilssalas teritorijas izmantošanu  | 1 diennakts | 746,50 EUR |
| 27. | Maksa par Alūksnes pilsētas publiskās tualetes izmantošanu Alūksnes izziņas un pakalpojumu centrā Ojāra Vācieša ielā 1, Alūksnē | 1 reize | 0,41 EUR |
| 28. | Maksa par Alūksnes pilsētas publiskās tualetes izmantošanu Pils ielā 72, Alūksnē | 1 reize | 0,41 EUR\*5 |

\*1;2;3;4 sadzīves atkritumu izvešanas un pārvietojamās tualetes izdevumus – sedz Nomnieks,

\*5 tiek piešķirts maksas atvieglojums publiskās tualetes apmeklētājiem.

**Alūksnes novada pašvaldības domes saistošo noteikumu projekta** **“Par Alūksnes novada pašvaldības aģentūras “SPODRA” maksas pakalpojumiem un to cenrādi”**  **paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Informācija** |
| 1. Mērķis un nepieciešamības pamatojums | Pamatojoties uz Pašvaldību likuma 44.panta otro daļu, kas noteic, ka dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību un Publisko aģentūru likuma 17.panta otro un ceturto daļu, kas noteic, ka pašvaldības uzdevumu īstenošana tiek nodrošināta, sniedzot maksas pakalpojumus saskaņā ar pašvaldības domes apstiprinātu cenrādi, kurā nosaka maksāšanas kārtību, likmes un atvieglojumu, un kuru apstiprina ar pašvaldības saistošajiem noteikumiem, noteikta maksa par Aģentūras sniegtajiem pakalpojumiem. Saistošo noteikumu mērķis – nodrošināt sabiedrības vajadzības Aģentūras apsaimniekotajās pašvaldības piederošajās teritorijās |
| 2. Fiskālā ietekme uz pašvaldības budžetu | 2.1. Saistošo noteikumu īstenošanas fiskālās ietekmes prognoze uz pašvaldības budžetu:2.1.1. plānotie budžeta ieņēmumi palielināsies par ~ 2000 EUR gadā;2.1.2. publiskās tualetes maksas atvieglojums sastādīs ~ 6000 EUR gadā. 2.2. Pašvaldības budžetā iekasētos līdzekļus paredzēts izmantot attiecīgās infrastruktūras uzturēšanai. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. Saistošo noteikumu īstenošana: 3.1.1. sociālā ietekme – nodrošinās fiziskām un juridiskām personām nepieciešamo pakalpojumu pieejamību Alūksnes novadā, tādējādi radot vienlīdzīgas tiesības un iespējas saņemt kvalitatīvu pakalpojumu novadā;3.1.2. ietekme uz vidi - neizraisīs tiešas vai netiešas pārmaiņas vidē;3.1.3. ietekme uz iedzīvotāju veselību – rekreācijas teritoriju pieejamība veicinās fiziski aktīva dzīvesveida popularizēšanu (cenrādī pakalpojumi 22-26 pozīcijās);3.1.4. ietekme uz uzņēmējdarbības vidi pašvaldības teritorijā – palielinot rekreācijas teritoriju izmantošanas iespējas dažādu aktivitāšu norisēm (cenrādī pakalpojumi 11-13, 22-26 pozīcijās), plānots, ka palielināsies pilsētas apmeklētāju skaits pozitīvi ietekmējot noteiktu uzņēmējdarbības veidu attīstību;3.1.5. plānotā regulējuma ietekme uz konkurenci - nav ietekmes uz konkurenci pašvaldības teritorijā. |
| 4. Ietekme uz administratīvajām procedūrām un to izmaksām | Institūcija, kurā fiziska vai juridiska persona var vērsties saistošo noteikumu piemērošanā, ir Aģentūra. |
| 5. Ietekme uz pašvaldības funkcijām un cilvēkresursiem | Saistošie noteikumi nosaka Aģentūras sniegto pakalpojumu saturu un apjomu.Saistošie noteikumi ir izstrādāti, lai realizētu pašvaldībai piederošajās administratīvajās teritorijās apsaimniekošanas funkcijas, bet ne tikai rekreācijas procesu nodrošināšanā. Saistošo noteikumu īstenošanu nodrošinās Aģentūra. |
| 6. Informācija par izpildes nodrošināšanu | Saistošo noteikumu izpildē tiks iesaistīta Aģentūra. Izpildes nodrošināšanai ir nepieciešamie resursi. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir izstrādāti, lai noteiktu pakalpojumus, ko Aģentūra sniedz fiziskām un juridiskām personām, nodrošinot sabiedrības vajadzības Aģentūras apsaimniekotajās pašvaldībai piederošajās teritorijās Alūksnes novada administratīvajā teritorijā. |
| 8. Izstrādes gaitā veiktās konsultācijas ar privātpersonām un institūcijām | Saistošo noteikumu projekts un paskaidrojuma raksts sabiedrības viedokļa noskaidrošanai no 02.05.2023. līdz 15.05.2023. publicēts pašvaldības oficiālajā tīmekļvietnē www.aluksne.lv sadaļā Sabiedrība/Sabiedrības līdzdalība/Viedokļa izteikšana par saistošo noteikumu projektiem. |
| 9. Informācija par sabiedrības izteiktajiem viedokļiem par saistošo noteikumu projektu | Sabiedrības viedoklis par saistošo noteikumu projektu un to paskaidrojuma rakstu nav saņemts. |